ai4bharat/Pralekha huggingface dataset:
റെയില്വേ മന്ത്രാലയം
ഗതി ശക്തി കാർഗോ ടെർമിനലുകൾ
ന്യൂ ഡൽഹി: ഏപ്രിൽ 6 , 2022
റെയിൽ ചരക്ക് കൈകാര്യം ചെയ്യുന്നതിനുള്ള അധിക ടെർമിനലുകൾ വികസിപ്പിക്കുന്നതിനായി വ്യവസായമേഖലയിൽ നിന്നുള്ള നിക്ഷേപം വർദ്ധിപ്പിക്കാൻ ലക്ഷ്യമിട്ട്, ഒരു പുതിയ 'ഗതി ശക്തി മൾട്ടി-മോഡൽ കാർഗോ ടെർമിനൽ  നയം 15.12.2021-ന് പ്രഖ്യാപിച്ചു. വ്യവസായമേഖലയുടെ ആവശ്യകതയുടെയും കാർഗോ ട്രാഫിക്കിന്റെ സാധ്യതയുടെയും അടിസ്ഥാനത്തിൽ GCT-കൾ ആരംഭിക്കേണ്ട സ്ഥലങ്ങൾ കണ്ടെത്തുകയും തെരഞ്ഞെടുക്കുകയും ചെയ്യുന്നു.
ഇതുവരെ, 6 GCT-കൾ കമ്മീഷൻ ചെയ്തിട്ടുണ്ട്. കൂടാതെ 74 സ്ഥലങ്ങൾ കൂടി GCT-കളുടെ വികസനത്തിനായി സോപാധികമായി കണ്ടെത്തിയിട്ടുണ്ട്. കേരളത്തിൽ നിന്നുള്ള ഒരു സ്ഥലവും ഗതി ശക്തി കാർഗോ ടെർമിനൽ വികസിപ്പിക്കാൻ തെരെഞ്ഞെടുക്കപ്പെട്ടിട്ടുണ്ട്. അടുത്ത മൂന്ന് സാമ്പത്തിക വർഷങ്ങൾക്കുള്ളിൽ, അതായത് 2022-23, 2023-24, 2024-25 വർഷങ്ങളിൽ 100 GCT കൾ സ്ഥാപിക്കാനാണ് ലക്ഷ്യമിടുന്നത്.
രാജ്യത്ത് GCT കൾ സ്ഥാപിക്കാൻ സോപാധികമായി തെരെഞ്ഞെടുത്ത സ്ഥലങ്ങളുടെ സംസ്ഥാനാടിസ്ഥാനത്തിലുള്ള വിവരങ്ങൾ ഇനിപ്പറയുന്നു :
(|
|
SN
|
|
Name of State
|
|
Locations for GCTs identified
|
|
1
|
|
Andhra Pradesh
|
|
4
|
|
2
|
|
Assam
|
|
2
|
|
3
|
|
Bihar
|
|
8
|
|
4
|
|
Chhattisgarh
|
|
1
|
|
5
|
|
Delhi
|
|
1
|
|
6
|
|
Gujarat
|
|
3
|
|
7
|
|
Haryana
|
|
2
|
|
8
|
|
Jharkhand
|
|
4
|
|
9
|
|
Karnataka
|
|
3
|
|
10
|
|
Kerala
|
|
1
|
|
11
|
|
Madhya Pradesh
|
|
1
|
|
12
|
|
Maharashtra
|
|
11
|
|
13
|
|
Odisha
|
|
4
|
|
14
|
|
Punjab
|
|
6
|
|
15
|
|
Tamil Nadu
|
|
3
|
|
16
|
|
Telangana
|
|
5
|
|
17
|
|
Uttar Pradesh
|
|
10
|
|
18
|
|
Uttarakhand
|
|
1
|
|
19
|
|
West Bengal
|
|
4
ഇന്ന് ലോക്സഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിൽ റെയിൽവേ, കമ്മ്യൂണിക്കേഷൻസ്, ഇലക്ട്രോണിക്, ഇൻഫർമേഷൻ ടെക്നോളജി മന്ത്രി ശ്രീ അശ്വിനി വൈഷ്ണവാണ് ഈ വിവരം അറിയിച്ചത്.
IE/SKY
പ്രധാനമന്ത്രിയുടെ ഓഫീസ്
മിനിക്കോയ്, തുണ്ടി ബീച്ച്, കടമത്ത് ബീച്ച് എന്നിവ ബ്ലൂ ബീച്ചുകളുടെ പട്ടികയിൽ ഇടം നേടിയതിൽ ലക്ഷദ്വീപിലെ ജനങ്ങളെ പ്രധാനമന്ത്രി അഭിനന്ദിച്ചു
കൂടുതൽ തീരദേശ വൃത്തിയോടുള്ള ഇന്ത്യക്കാരുടെ അഭിനിവേശത്തെ പ്രശംസിച്ചു
മിനിക്കോയ്, തുണ്ടി ബീച്ച്, കടമത്ത് ബീച്ച് എന്നിവ ബ്ലൂ ബീച്ചുകളുടെ പട്ടികയിൽ ഇടം നേടിയതിൽ ലക്ഷദ്വീപിലെ ജനങ്ങളെ പ്രധാനമന്ത്രി അഭിനന്ദിച്ചുലോകത്തിലെ ഏറ്റവും വൃത്തിയുള്ള ബീച്ചുകൾക്ക് നൽകിയിട്ടുള്ള ഇക്കോ ലേബൽ ആയ ബ്ലൂ ബീച്ചുകളുടെ പട്ടികയിൽ ഇടം നേടിയ മിനിക്കോയ്, തുണ്ടി ബീച്ച്, കദ്മത്ത് ബീച്ച് എന്നിവിടങ്ങളിൽ ഇടം നേടിയതിൽ പ്രധാനമന്ത്രി ശ്രീ നരേന്ദ്ര മോദി, പ്രത്യേകിച്ച് ലക്ഷദ്വീപിലെ ജനങ്ങളെ അഭിനന്ദിച്ചു. ഇന്ത്യയുടെ ശ്രദ്ധേയമായ തീരപ്രദേശത്തെ പ്രധാനമന്ത്രി ഉയർത്തിക്കാട്ടുകയും കൂടുതൽ തീര ശുചീകരണത്തിനായുള്ള ഇന്ത്യക്കാരുടെ അഭിനിവേശത്തെ അഭിനന്ദിക്കുകയും ചെയ്തു.
കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രി ശ്രീ ഭൂപേന്ദ്ര യാദവിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു;
“ഇത് കൊള്ളാം! ഈ നേട്ടത്തിന്, പ്രത്യേകിച്ച് ലക്ഷദ്വീപിലെ ജനങ്ങൾക്ക് അഭിനന്ദനങ്ങൾ. ഇന്ത്യയുടെ തീരപ്രദേശം ശ്രദ്ധേയമാണ്, കൂടാതെ തീര ശുചീകരണത്തിന് നമ്മുടെ ജനങ്ങൾക്കിടയിൽ വലിയ അഭിനിവേശമുണ്ട്.
--ND--
മന്ത്രിസഭ
മെഡിക്കല് ടെര്മിനേഷന് ഓഫ് പ്രഗ്നനന്സി  ബില് 2020-ന് കേന്ദ്ര മന്ത്രിസഭയുടെ അംഗീകാരം
1971 -ലെ മെഡിക്കല് ടെര്മിനേഷന് ഓഫ് പ്രഗ്നനന്സി നിയമം ഭേദഗതി ചെയ്യാനുള്ള മെഡിക്കല് ടെര്മിനേഷന് ഓഫ് പ്രഗ്നനന്സി  ബില് 2020ന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. ബില് പാര്ലമെന്റിന്റെ അടുത്ത സമ്മേളനത്തില് അവതരിപ്പിക്കും.
നിര്ദ്ദിഷ്ട ഭേദഗതിയുടെ പ്രധാനപ്പെട്ട സവിശേഷതകള്:
- 20 ആഴ്ചവരെയുള്ള ഗര്ഭം ഇല്ലാതാക്കുന്നതിന് ഒരു ഡോക്ടറുടെ അഭിപ്രായവും അതേസമയം 20 മുതല് 24 ആഴ്ചവരെയുള്ള ഗര്ഭാവസ്ഥയില്ലാതാക്കുന്നതിന് രണ്ടു ഡോക്ടര്മാരുടെ അഭിപ്രായവും ആവശ്യമാണ്.
-എം.ടി.പി നിയമങ്ങള് നിര്വ്വചിക്കുന്ന പ്രത്യേക വിഭാഗത്തില് പെട്ട വനിതകളുടെ ഗര്ഭഛിദ്രം നടത്തുന്നതിനുള്ള കാലാവധി 20 ആഴ്ചയില് നിന്ന് 24 ആഴ്ചയായി വര്ദ്ധിപ്പിക്കും. ലൈംഗികാതിക്രമണത്തിലെ ഇരകള്, ദുര്ബലരായ വനിതകള്  എന്നിവരെല്ലാം ഇതില്പ്പെടും.
-ഒരു മെഡിക്കല് ബോര്ഡിന്റെ പരിശോധനയില് വലിയതോതിലുള്ള ഭ്രൂണ വൈകല്യങ്ങള് കണ്ടെത്തുന്നവര്ക്ക് ഉയര്ന്ന അനുവദനീയ കാലാവധി ബാധകമാവില്ല. മെഡിക്കല് ബോര്ഡിന്റെ ഘടന, പ്രവര്ത്തനം, മറ്റ് വിശദാംശങ്ങള് എന്നിവ നിയമത്തിന്റെ കീഴില് വിശദീകരിക്കും.
-നിയമം അധികാരപ്പെടുന്ന ഒരാള്ക്ക് മുന്നിലല്ലാതെ ഗര്ഭഛിദ്രം നടത്തിയ സ്ത്രീയുടെ പേരും മറ്റ് വിശദാംശങ്ങളും പറയാന് പാടുള്ളതല്ല.
സ്ത്രീകള്ക്ക് സുരക്ഷിതവും നിയമപരവുമായ ഗര്ഭഛിദ്രത്തിനുള്ള സാദ്ധ്യതകള് വിപുലമാക്കുന്നതിനാണ് മെഡിക്കല് ടെര്മിനേഷന് ഓഫ് പ്രഗ്നനന്സി  ബില് 2020 അവതരിപ്പിക്കുന്നത്. നിലവിലുള്ള 1971 - ലെ മെഡിക്കല് ടെര്മിനേഷന് ഓഫ് പ്രഗ്നന്സി നിയമത്തിലെ ചില ഉപവകുപ്പുകള് ഭേദഗതി ചെയ്തും പുതിയ വ്യവസ്ഥകള് ചേര്ത്തുമാണ് നിര്ദ്ദിഷ്ട ഭേദഗതി. സേവനത്തിലും ഗുണനിലവാരത്തിലൂം ഒരു വിട്ടുവീഴ്ചയും ചെയ്യാതെ 24 ആഴ്ച വരെ പ്രായമെത്തിയ ഗര്ഭാവസ്ഥ വളരെ കര്ശനമായ വ്യവസ്ഥകളുടെ അടിസ്ഥാനത്തില് സുരക്ഷിതമായി ഗര്ഭഛിദ്രത്തിന് വിധേയമാക്കുക എന്ന വീക്ഷണത്തിന്റെ അടിസ്ഥാനത്തിലാണിത്.
ഇത് സ്ത്രീകളുടെ സുരക്ഷയ്ക്കും ക്ഷേമത്തിനും വേണ്ടിയുള്ള ഒരു ചുവടുവയ്പാണ്. ഭ്രൂണാവസ്ഥയിലുള്ള വൈകല്യങ്ങള് ചൂണ്ടിക്കാട്ടിയും, ലൈംഗീക അതിക്രമം മൂലമുണ്ടാകുന്ന ഗര്ഭം അലസിപ്പിക്കുന്നതിന് അനുമതി തേടിയും നിരവധി പരാതികള് കോടതികളില് വന്നിരുന്നു. ഗര്ഭഛിദ്രത്തിനുള്ള സമയം വര്ദ്ധിപ്പിക്കുന്നതിനുള്ള നിര്ദ്ദിഷ്ട നിര്ദ്ദേശം ഗര്ഭഛിദ്രം ആവശ്യമായ വനിതകള്ക്ക് മാന്യത, സ്വാശ്രയത്വം, ആത്മവിശ്വാസം, നീതി എന്നിവ ഉറപ്പാക്കും.
(മെഡിക്കല് സാങ്കേതികവിദ്യയിലുണ്ടായിട്ടുള്ള പുരോഗതി കണക്കിലെടുത്ത് സ്ത്രീകള്ക്ക് സുരക്ഷിതമായ ഗര്ഭഛിദ്ര സേവനം ലഭ്യമാക്കുന്നതിന് ആരോഗ്യ കുടുംബക്ഷേമ മന്ത്രാലയം വിവിധ ഗുണഭോക്താക്കളുമായും, നിരവധി മന്ത്രാലയങ്ങളുമായും നടത്തിയ കൂടിക്കാഴ്ചകള്ക്ക് ശേഷമാണ് ഭേദഗതികള് നിര്ദ്ദേശിച്ചത്.
AJ/AM MRD
പ്രധാനമന്ത്രിയുടെ ഓഫീസ്
തമിഴ് സാഹിത്യകാരൻ അഴ വള്ളിയപ്പയ്ക്ക് ജന്മശതാബ്ദിയിൽ പ്രധാനമന്ത്രി ശ്രദ്ധാഞ്ജലി അർപ്പിച്ചു.
പ്രശസ്ത തമിഴ് സാഹിത്യകാരൻ തിരു അഴ വള്ളിയപ്പയ്ക്ക് അദ്ദേഹത്തിന്റെ ജന്മശതാബ്ദിയിൽ പ്രധാനമന്ത്രി ശ്രീ നരേന്ദ്ര മോദി ആദരാഞ്ജലി അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു;
"തിരു അഴ വള്ളിയപ്പയുടെ ജന്മശതാബ്ദിയിൽ ഞാൻ ആദരാഞ്ജലികൾ അർപ്പിക്കുന്നു. അദ്ദേഹത്തിന്റെ മികച്ച രചനകൾക്കും കവിതയ്ക്കും മാത്രമല്ല, ചരിത്രവും സംസ്കാരവും സാഹിത്യവും കുട്ടികൾക്കിടയിൽ ജനകീയമാക്കാനുള്ള അദ്ദേഹത്തിന്റെ ശ്രമങ്ങൾക്കും അദ്ദേഹം സ്മരിക്കപ്പെടുന്നു. അദ്ദേഹത്തിന്റെ പ്രയത്നം ഇന്നത്തെ കാലഘട്ടത്തിലും നിരവധി ആളുകളെ പ്രചോദിപ്പിക്കുന്നു. ."
ND
(
കൃഷി മന്ത്രാലയം
2021-22 ലെ വേനൽക്കാല കൃഷിയുമായി ബന്ധപ്പെട്ട നാലാമത് ദേശീയ സമ്മേളനത്തെ കേന്ദ്ര കൃഷിമന്ത്രി അഭിസംബോധന ചെയ്തു
ന്യൂ ഡൽഹി: ജനുവരി 27, 2021
2021-22 ലെ വേനൽക്കാല കൃഷിയുമായി ബന്ധപ്പെട്ട ദേശീയ സമ്മേളനത്തെ കേന്ദ്ര കൃഷി മന്ത്രി ശ്രീ നരേന്ദ്ര കുമാർ തോമർ വിദൂരദൃശ്യ സാങ്കേതികവിദ്യയിലൂടെ അഭിസംബോധന ചെയ്തു. വേനൽക്കാല വിളകൾ അധികവരുമാനം നൽകുന്നതിനൊപ്പം, റാബി-ഖാരിഫ് കാലയളവുകൾക്കിടയിൽ കർഷകർക്ക് കൂടുതൽ തൊഴിലവസരങ്ങൾ സൃഷ്ടിക്കുന്നതായും ഒരു കാർഷിക വർഷംകൊണ്ട് തന്റെ കൃഷിയിടത്തിൽ കർഷകർ വിളയിക്കുന്ന വിളകളുടെ എണ്ണം വർധിപ്പിച്ചതായും അദ്ദേഹം അഭിപ്രായപ്പെട്ടു. വേനൽക്കാലത്ത് പകുതിയിലേറെ കൃഷിഭൂമിയിലും, പയറുവർഗങ്ങൾ, എണ്ണക്കുരുക്കൾ, ന്യൂട്രി-ധാന്യങ്ങൾ എന്നിവയാണ് കൃഷി ചെയ്യപ്പെടുന്നതെങ്കിലും, ജലസേചന സൗകര്യമുള്ള മേഖലകളിലെ കൃഷിക്കാർ നെല്ലും, പച്ചക്കറികളും ഈ കാലയളവിൽ കൃഷി ചെയ്യുന്നുണ്ട്. വേനൽ കാല വിളകൾ കൃഷിചെയ്യപ്പെടുന്ന ഭൂമിയുടെ അളവിൽ 2017-18 കാലയളവിനെ അപേക്ഷിച്ച്  2.7 മടങ്ങ് വർധനയാണ് 2020-21 ൽ  ഉണ്ടായിട്ടുള്ളതെന്ന് അദ്ദേഹം ചൂണ്ടിക്കാട്ടി.
മുൻ സീസണുകളിലെ കൃഷി പരിശോധിച്ച് അവലോകനം ചെയ്യാനും, സംസ്ഥാന ഭരണകൂടങ്ങളുമായി ആലോചിച്ചുകൊണ്ട് വേനൽകാലയളവിൽ ഓരോ വിളയിലും സ്വന്തമാക്കേണ്ട ലക്ഷ്യങ്ങൾ നിശ്ചയിക്കാനുമാണ് സമ്മേളനം സംഘടിപ്പിച്ചത്. ആവശ്യമായ സാമഗ്രികളുടെ വിതരണം ഉറപ്പാക്കുന്നതിനും, നൂതന സാങ്കേതിക വിദ്യകൾ നടപ്പാക്കുന്നതിനും എല്ലാ പിന്തുണയും കേന്ദ്ര മന്ത്രി ഉറപ്പുനൽകി. ഇറക്കുമതിയെ വലിയതോതിൽ ആശ്രയിക്കേണ്ടി വരുന്ന എണ്ണക്കുരുക്കൾ, പയറുവർഗങ്ങൾ എന്നിവയുടെ ഉത്പാദനം വർധിപ്പിക്കുന്നതിനാണ് ഭരണകൂടം പ്രത്യേക മുൻഗണന നൽകുന്നത് എന്ന് അദ്ദേഹം പറഞ്ഞു.
വേനൽക്കാല വിളകളുടെ മികച്ച ഉത്പാദനം ഉറപ്പാക്കുന്നതിനായി പുതിയ വിത്ത് തരങ്ങൾ ഉപയോഗിക്കാൻ സംസ്ഥാനങ്ങൾ ശ്രദ്ധിക്കണമെന്ന് ശ്രീ തോമർ ഓർമിപ്പിച്ചു. വളങ്ങളുടെ ആവശ്യകത സംബന്ധിച്ച് നേരത്തെ തന്നെ കണക്കുകൾ തയ്യാറാക്കാനും, ആവശ്യമായ അളവിലുള്ള വളങ്ങൾ സമയബന്ധിതമായി ലഭ്യമാക്കുന്നതിനു ഇതുസംബന്ധിച്ച വിവരങ്ങൾ കേന്ദ്രത്തിന് കൈമാറാനും അദ്ദേഹം സംസ്ഥാനങ്ങളോട് ആവശ്യപ്പെട്ടു.
വിത്തുകൾക്ക് സെർറ്റിഫിക്കേഷൻ നൽകുന്നതുമായി ബന്ധപ്പെട്ട പ്രവർത്തന ചട്ടങ്ങൾ ഉൾപ്പെടുന്ന പ്രത്യേക മാനുവൽ  സമ്മേളനത്തിന്റെ ഭാഗമായി പുറത്തിറക്കി. സംസ്ഥാനങ്ങൾക്ക് സഹായകരമാകുന്ന വിധത്തിൽ PM KISAN e-KYC, കർഷക ഡാറ്റബേസ് തുടങ്ങിയവ സംബന്ധിച്ച പ്രദർശനങ്ങൾ സമ്മേളനത്തിൽ നടന്നു.
കൃഷി-കർഷക മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി ശ്രീ കൈലാഷ് ചൗധരി, DA&FW, ICAR എന്നിവിടങ്ങളിലെ മുതിർന്ന ഉദ്യോഗസ്ഥർ, സംസ്ഥാന ഭരണകൂടങ്ങളിലെ ഉദ്യോഗസ്ഥർ തുടങ്ങിയവർ സമ്മേളനത്തിൽ പങ്കെടുത്തു. അഗ്രികൾച്ചർ പ്രൊഡക്ഷൻ കമ്മീഷണർമാർ, എല്ലാ സംസ്ഥാനങ്ങളിലെയും പ്രിൻസിപ്പൽ സെക്രട്ടറിമാർ എന്നിവരെ ഉൾപ്പെടുത്തി നാല് ഗ്രൂപ്പുകളായി തിരിച്ചു കൊണ്ടുള്ള ആശയവിനിമയവും നടന്നു. വേനൽ കാലയളവിലെ കാർഷിക ഉത്പാദനം, കൃഷിഭൂമി എന്നിവ വർദ്ധിപ്പിക്കുന്നതിനായി അതാത് സംസ്ഥാനങ്ങൾ ആവിഷ്കരിക്കുന്ന നടപടികൾ, നേരിടുന്ന വെല്ലുവിളികൾ, സ്വന്തമാക്കിയ നേട്ടങ്ങൾ എന്നിവ പങ്കുവെക്കുന്നത് ലക്ഷ്യമിട്ടായിരുന്നു ഇത്.
RRTN/SKY
വാണിജ്യ വ്യവസായ മന്ത്രാലയം
ഗോതമ്പ് കയറ്റുമതി വിജ്ഞാപനത്തിൽ ഇളവുകൾ പ്രഖ്യാപിച്ചു
ന്യൂ ഡൽഹി: മെയ് 17 , 2022
ഗോതമ്പ് കയറ്റുമതി നിയന്ത്രിക്കുന്നത് സംബന്ധിച്ച് ഡയറക്ടറേറ്റ് ജനറൽ ഓഫ് ഫോറിൻ ട്രേഡ്  മെയ് 13-ന് പുറപ്പെടുവിച്ച ഉത്തരവിൽ ഗവണ്മെന്റ് ചില ഇളവുകൾ പ്രഖ്യാപിച്ചു. 13.5.2022-നോ അതിന് മുമ്പോ പരിശോധനയ്ക്കായി കസ്റ്റംസിന് കൈമാറുകയും അവരുടെ രേഖകളിൽ രജിസ്റ്ററാക്കുകയും ചെയ്തിട്ടുള്ള ഗോതമ്പ് ചരക്കുകൾ കയറ്റുമതി ചെയ്യാൻ അനുവദിക്കാൻ തീരുമാനിച്ചു.
ഇന്ത്യയിലെ മൊത്തത്തിലുള്ള ഭക്ഷ്യസുരക്ഷാ സാഹചര്യം കൈകാര്യം ചെയ്യുന്നതിനും ഗോതമ്പിന്റെ ആഗോള വിപണിയിലെ പെട്ടെന്നുള്ള മാറ്റങ്ങൾ പ്രതികൂലമായി ബാധിച്ച അയൽരാജ്യങ്ങളുടെയും ദുർബലരായ രാജ്യങ്ങളുടെയും ആവശ്യങ്ങൾക്ക് പിന്തുണ നൽകുന്നതിനുമായി കേന്ദ്ര ഗവൺമെന്റ് നേരത്തെ ഗോതമ്പ് കയറ്റുമതി നിയന്ത്രിച്ചിരുന്നു. ഈ ഉത്തരവ് അനുസരിച്ച്, സ്വകാര്യ വ്യാപാര സ്ഥാപനങ്ങൾ മുൻകൂറായി സാമ്പത്തിക കരാറിൽ ഏർപ്പെട്ട കേസുകളിലും മറ്റ് രാജ്യങ്ങൾക്ക് അവരുടെ ഭക്ഷ്യസുരക്ഷാ ആവശ്യങ്ങൾ നിറവേറ്റുന്നതിന് അവിടുത്തെ ഗവണ്മെന്റുകളുടെ അഭ്യർത്ഥന മാനിച്ചു കൊണ്ട് ഇന്ത്യാ ഗവൺമെന്റ് അനുമതി നൽകുന്ന സാഹചര്യങ്ങളിലും ഈ നിയന്ത്രണം ബാധകമല്ല.
IE/SKY
ഇലക്ട്രോണിക്സ് & ഐ.ടി മന്ത്രാലയം
ഐടി-ഹാർഡ്വെയർ മേഖലയിൽ 19 കമ്പനികൾ ഉത്പാദന ബന്ധിത പ്രോത്സാഹന പദ്ധതി  പ്രകാരമുള്ള അപേക്ഷ സമർപ്പിച്ചു
ന്യൂഡൽഹി , മെയ് 04,2021
ഐടി-ഹാർഡ്വെയർ മേഖലയ്ക്കായി 03.03.2021 ന് വിജ്ഞാപനം ചെയ്ത ഉത്പാദന ബന്ധിത പ്രോത്സാഹന പദ്ധതി  പ്രകാരം 19 കമ്പനികൾ അപേക്ഷ സമർപ്പിച്ചു.30.04.2021 വരെ അപേക്ഷ സമർപ്പിക്കുന്നതിന് അനുമതി ഉണ്ടായിരുന്നു .പദ്ധതി പ്രകാരമുള്ള ആനുകൂല്യങ്ങൾ 01.04.2021 മുതൽ ബാധകമായിരിക്കും.
ആഭ്യന്തര കമ്പനികളുടെ വിഭാഗത്തിൽ 14 കമ്പനികൾ അപേക്ഷ സമർപ്പിച്ചു. ഈ കമ്പനികൾ തങ്ങളുടെ നിർമ്മാണ പ്രവർത്തനങ്ങൾ ഗണ്യമായി വികസിപ്പിച്ച് ഐടി ഹാർഡ്വെയർ ഉത്പാദനത്തിൽ ദേശീയ തലത്തിൽ തന്നെ മുൻനിര കമ്പനികളായി വളരുമെന്ന് പ്രതീക്ഷിക്കുന്നു.
ഐടി-ഹാർഡ്വെയർ മേഖലയിലെ ഉത്പാദന ബന്ധിത പ്രോത്സാഹന പദ്ധതിയുടെ ഭാഗമായ കമ്പനികൾക്ക് ഇന്ത്യയിൽ നിർമ്മിക്കുന്ന നിർദ്ദിഷ്ട വിഭാഗത്തിലെ ഉത്പന്നങ്ങളുടെ വില്പന വർധനയുടെ അടിസ്ഥാനത്തിൽ  നാല് വർഷത്തേക്ക് ,4% മുതൽ 2% / 1% വരെ പ്രോത്സാഹനം നൽകും.
ഈ പദ്ധതി നടപ്പാക്കുന്നതോടെ അടുത്ത 4 വർഷത്തിനുള്ളിൽ ഐടി-ഹാർഡ്വെയർ കമ്പനികൾ 1,35,000 കോടി രൂപയുടെ ഉത്പാദന ലക്ഷ്യം കൈവരിക്കുമെന്ന് പ്രതീക്ഷിക്കുന്നു.ആഭ്യന്തര കമ്പനികൾ 25,000 കോടി രൂപയുടെ ഉത്പാദനം പ്രതീക്ഷിക്കുന്നു.
ഇലക്ട്രോണിക്സ് ഉത്പന്ന നിർമ്മാണത്തിൽ 2,350 കോടി രൂപ അധിക നിക്ഷേപം ഈ പദ്ധതിയിലൂടെ ലഭിക്കും.
അടുത്ത 4 വർഷത്തിനുള്ളിൽ ഏകദേശം 37,500 നേരിട്ടുള്ള തൊഴിലവസരങ്ങൾ പദ്ധതി സൃഷ്ടിക്കും. കൂടാതെ നേരിട്ടുള്ള തൊഴിലിന്റെ മൂന്നിരട്ടി പരോക്ഷ തൊഴിലവസരങ്ങളും സൃഷ്ടിക്കും.
ആഭ്യന്തര മൂല്യവർദ്ധനവ് നിലവിലെ 5-12 ശതമാനത്തിൽ നിന്ന് 16-35 ശതമാനമായി വളരുമെന്ന് പ്രതീക്ഷിക്കുന്നു.
IE/SKY
(Visitor Counter : 187
പ്രധാനമന്ത്രിയുടെ ഓഫീസ്
ഇന്ത്യ-ജപ്പാന് വ്യാപാര ഉച്ചകോടിയിൽ പ്രധാനമന്ത്രി ശ്രീ നരേന്ദ്ര മോദി നടത്തിയ പരാമര്ശങ്ങൾ
എന്റെ സുഹൃത്ത്, പ്രധാനമന്ത്രി കിഷിദാ ജി,
ഇരു രാജ്യങ്ങളിലേയും പ്രതിനിധികളെ,
കേന്ദ്രമന്ത്രിസഭയിലെ എന്റെ സഹപ്രവര്ത്തകരെ,
ഗുജറാത്ത് ധനമന്ത്രി ശ്രീ കനുഭായ് ദേശായി,
ഇന്ത്യ-ജപ്പാന് ബിസിനസ് ലീഡേഴ്സ് ഫോറത്തിലെ മുഴുവന് അംഗങ്ങളെ,
നിങ്ങള്ക്കെല്ലാവര്ക്കും സ്വാഗതം.
എല്ലാവര്ക്കും നമസ്കാരം!
പ്രധാനമന്ത്രി കിഷിദ ജിക്കും ജപ്പാനില് നിന്ന് ഇന്ത്യയിലെത്തിയ എല്ലാ സുഹൃത്തുക്കള്ക്കും വളരെ ഊഷ്മളമായ സ്വാഗതം.
രണ്ട് വര്ഷത്തിലേറെ നീണ്ട ഇടവേളയ്ക്ക് ശേഷം ഇന്ത്യയും ജപ്പാനും തമ്മിലുള്ള ഉച്ചകോടിതല യോഗങ്ങളുടെ പരമ്പര പുനരാരംഭിക്കാന് കഴിഞ്ഞതില് എനിക്ക് അതിയായ സന്തോഷമുണ്ട്.
പ്രത്യേക തന്ത്രപരവും ആഗോളപരവുമായ ഇന്തോ-ജപ്പാന് പങ്കാളിത്തത്തിന്റെ ഏറ്റവും ശക്തമായ സ്തംഭമാണ് നമ്മുടെ സാമ്പത്തിക ബന്ധങ്ങള്.
ഇന്ത്യ-ജപ്പാന് സാമ്പത്തിക പങ്കാളിത്തം കോവിഡിന് ശേഷമുള്ള കാലഘട്ടത്തിലെ, സാമ്പത്തിക വീണ്ടെടുക്കലിനും സാമ്പത്തിക സുരക്ഷയ്ക്കും, ഇരു രാജ്യങ്ങള്ക്കും മാത്രമല്ല, മേഖലയ്ക്കും ലോകത്തിനും ആത്മവിശ്വാസവും പ്രതിരോധവും നല്കുന്നതാണ്.
ഇന്ത്യയില് വ്യാപകമായി നടപ്പിലാക്കുന്ന ഉല്പ്പാദന ബന്ധിത പ്രോത്സാഹന ആനുകൂല്യ പദ്ധതികളും പരിഷ്കാരങ്ങളും മുമ്പെന്നത്തേക്കാളും കൂടുതല് നല്ല പരിസ്ഥിതി സൃഷ്ടിക്കുകയാണ്.
ആദരണീയരെ,
ഇന്ത്യയുടെ നാഷണല് ഇന്ഫ്രാസ്ട്രക്ചര് പൈപ്പ്ലൈനില് ഒന്നേ ദശാംശം എട്ട് ട്രില്യണ് ഡോളറിന്റെ 9000-ലധികം പദ്ധതികളുണ്ട്, ഇത് സഹകരണത്തിന് നിരവധി അവസരങ്ങള് നല്കുന്നു.
ജാപ്പനീസ് കമ്പനികള് ഞങ്ങളുടെ ശ്രമങ്ങളില് ആവേശത്തോടെ പങ്കെടുക്കുമെന്ന് ഞാന് പ്രതീക്ഷിക്കുന്നു. ഇതിനായി, ഇന്ത്യയിലെ ജാപ്പനീസ് കമ്പനികള്ക്ക് സാദ്ധ്യമായ എല്ലാ പിന്തുണയും നല്കാന് ഞങ്ങള് പ്രതിജ്ഞാബദ്ധരുമാണ്.
സുഹൃത്തുക്കളെ,
പുരോഗതിയും സമൃദ്ധിയും പങ്കാളിത്തവുമാണ് ഇന്ത്യ-ജപ്പാന് ബന്ധത്തിന്റെ കാതല്. ഇരുരാജ്യങ്ങളുടെയും സാമ്പത്തിക ബന്ധം മുന്നോട്ട് കൊണ്ടുപോകുന്നതില് ഇന്ത്യാ ജപ്പാന് ബിസിനസ് ലീഡേഴ്സ് ഫോറത്തിന് സുപ്രധാനമായ പങ്കുണ്ട്. ഇതിനായി ഞാന് നിങ്ങളെ എല്ലാവരെയും അഭിനന്ദിക്കുകയും എന്റെ ആശംസകള് അറിയിക്കുകയും ചെയ്യുന്നു.
വളരെ നന്ദി!
--ND--
(
പ്രധാനമന്ത്രിയുടെ ഓഫീസ്
ഉത്തർപ്രദേശിലെ ഹാമിർപൂരിൽ വാഹനാപകടത്തെ തുടർന്നുണ്ടായ ജീവഹാനിയിൽ പ്രധാനമന്ത്രി അനുശോചിച്ചു
ഉത്തർപ്രദേശിലെ ഹാമിർപൂർ ജില്ലയിലുണ്ടായ വാഹനാപകടത്തിൽ ഉണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. അപകടത്തിൽ പരിക്കേറ്റവർ വേഗത്തിൽ സുഖം പ്രാപിക്കട്ടെയെന്നും മോദി ആശംസിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു
"ഉത്തർപ്രദേശിലെ ഹമീർപൂരിൽ നടന്ന അപകടം അങ്ങേയറ്റം വേദനാജനകമാണ്. ജീവൻ നഷ്ടപ്പെട്ടവരുടെ കുടുംബങ്ങളോട് ഞാൻ അഗാധമായ അനുശോചനം രേഖപ്പെടുത്തുന്നു, അതുപോലെ പരിക്കേറ്റവർ വേഗത്തിൽ സുഖം പ്രാപിക്കട്ടെ. പരിക്കേറ്റവർക്ക് സാധ്യമായ സഹായം ലഭ്യമാക്കുന്നതിൽ പ്രാദേശിക ഭരണകൂടം ഏർപ്പെട്ടിരിക്കുകയാണ് ."
--ND--
<center><blockquote class="twitter-tweet"><p lang="hi" dir="ltr">उत्तर प्रदेश के हमीरपुर में हुआ हादसा अत्यंत पीड़ादायक है। इसमें जान गंवाने वालों के परिजनों के प्रति मैं गहरी संवेदना प्रकट करता हूं, साथ ही घायलों के शीघ्र स्वस्थ होने की कामना करता हूं। राज्य सरकार और स्थानीय प्रशासन घायलों की हरसंभव मदद में जुटा है: PM <a href="https://twitter.com/narendramodi?ref_src=twsrc%5Etfw">@narendramodi</a></p>— PMO India  <a href="https://twitter.com/PMOIndia/status/1539626393134571520?ref_src=twsrc%5Etfw">June 22, 2022</a></blockquote> <script async src="https://platform.twitter.com/widgets.js" charset="utf-8"></script></center>
(
പ്രധാനമന്ത്രിയുടെ ഓഫീസ്
ഉത്തർപ്രദേശിലെ സിദ്ധാർഥ് നഗറിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ദുരിതബാധിതർക്ക് പിഎംഎൻആർഎഫിൽ നിന്ന് സഹായധനം പ്രഖ്യാപിച്ചു
ഉത്തർപ്രദേശിലെ സിദ്ധാർത്ഥ്നഗർ ജില്ലയിലുണ്ടായ വാഹനാപകടത്തിൽ ഉണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ഉത്തർപ്രദേശിലെ സിദ്ധാർത്ഥ് നഗറിൽ വാഹനാപകടത്തിൽ മരിച്ചവർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന്  നിന്ന് ധനസഹായം നൽകുമെന്ന് ശ്രീ മോദി പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"ഉത്തർപ്രദേശിലെ സിദ്ധാർത്ഥ് നഗറിലുണ്ടായ വാഹനാപകടം അങ്ങേയറ്റം വേദനാജനകമാണ്. മരിച്ചുപോയവരുടെ കുടുംബാംഗങ്ങളോടൊപ്പം എന്റെ അനുശോചനം രേഖപ്പെടുത്തുന്നു. ഈ അപരിഹാര്യമായ നഷ്ടം താങ്ങാൻ ദൈവം അവർക്ക് ശക്തി നൽകട്ടെ. കൂടാതെ പരിക്കേറ്റ എല്ലാവരും വേഗത്തിൽ സുഖം പ്രാപിക്കട്ടെ: പ്രധാനമന്ത്രി നരേന്ദ്ര മോദി
"യുപിയിലെ സിദ്ധാർത്ഥനഗറിൽ അപകടത്തിൽ മരിച്ചവരുടെ അടുത്ത ബന്ധുക്കൾക്ക് പ്രധാനമന്ത്രി പി എം എൻ ആർ എഫിൽ നിന്ന് 2 ലക്ഷം രൂപ വീതം സഹായധനം പ്രഖ്യാപിച്ചു. പരിക്കേറ്റവർക്ക് 50,000 രൂപ വീതം നൽകും."
--ND--
(
രാജ്യരക്ഷാ മന്ത്രാലയം
സൊകോത്ര ദ്വീപില് കുടുങ്ങിപ്പോയ 38 ഇന്ത്യാക്കാരെ നാവികസേന പോര്ബന്തറില് എത്തിച്ചു
പത്ത് ദിവസങ്ങള്ക്ക് മുമ്പ് മേകുനു ചുഴലിക്കാറ്റ് നാശം വിതച്ച അറേബ്യന് സമുദ്രത്തിലെ സൊകോത്ര ദ്വീപില്പ്പെട്ടുപോയ 38 ഇന്ത്യാക്കാരെ ഇന്ത്യന് നാവിക സേനയുടെ കപ്പലായ സുനയന ഇന്ന് രാവിലെ 9 മണിയോടെ ഗുജറാത്തിലെ പോര്ബന്തര് തുറമുഖത്ത് എത്തിച്ചു. ദ്വീപില് ഒറ്റപ്പെട്ടുപോയ ഇവരെ ഈ മാസം 3-ാം തീയതിയാണ് കണ്ടെത്തിയത്. ഗള്ഫ് ഓഫ് ഏദനില് വിന്ന്യസിച്ചിരുന്ന കപ്പലിനെ വിവരമറിഞ്ഞയുടന് അങ്ങോട്ടേയ്ക്ക് തിരിച്ച് വിടുകയായിരുന്നു. ദ്വീപില് കുടുങ്ങിപ്പോയ മുഴുവന്പേരെയും ഓപ്പറേഷന് നിസ്താര് എന്ന് പേരിട്ട രക്ഷാ ദൗത്യത്തിലൂടെ സുരക്ഷിതരായി കരയില് എത്തിച്ചിട്ടുണ്ട്.
(ND MRD – 470
പ്രധാനമന്ത്രിയുടെ ഓഫീസ്
വിവിധമേഖലകളിലെ അടിസ്ഥാനസൗകര്യവികസനം പ്രോത്സാഹിപ്പിക്കുന്നത് ലക്ഷ്യമിട്ട് ചരിത്രപരമായ തീരുമാനങ്ങളുമായി കേന്ദ്രമന്ത്രിസഭായോഗം
രാജ്യത്തെ വിവിധ മേഖലകളിൽ അടിസ്ഥാനസൗകര്യവികസനം പ്രോത്സാഹിപ്പിക്കുന്നത് ലക്ഷ്യമിട്ടുള്ള, നിർണായക തീരുമാനങ്ങൾ ഇന്നുചേർന്ന കേന്ദ്രമന്ത്രിസഭായോഗം എടുത്തു. മഹാമാരിയുടെ പശ്ചാത്തലത്തിൽ അതീവപ്രാധാന്യം അർഹിക്കുന്ന ഈ തീരുമാനങ്ങൾക്ക് പ്രധാനമന്ത്രിശ്രീ നരേന്ദ്രമോദിയുടെ അധ്യക്ഷതയിൽ കൂടിയ കേന്ദ്രമന്ത്രിസഭാ യോഗമാണ് അനുമതി നൽകിയത്.
1) മൃഗപാലന അടിസ്ഥാനസൗകര്യ വികസനനിധി രൂപീകരണം
15,000 കോടി രൂപയുടെ ഒരു മൃഗപാലന അടിസ്ഥാനസൗകര്യ വികസനനിധി  രൂപീകരിക്കുന്നതിന് ഇന്നുചേർന്ന കാബിനറ്റ് അനുമതി നൽകി.
ക്ഷീര, മാംസ സംസംസ്കരണ, കാലിത്തീറ്റ പ്ലാന്റുകളിലെ അടിസ്ഥാനസൗകര്യവികസനങ്ങൾക്ക് ഇന്ന് അംഗീകാരം ലഭിച്ച AHIDF ലൂടെ ധനസഹായം ലഭ്യമാക്കും. കർഷക ഉത്പാദക സംഘടനകൾ , എംഎസ്എംഇകള്, സെക്ഷൻ 8 കമ്പനികൾ, സ്വകാര്യ കമ്പനികൾ, വ്യക്തിഗത സംരഭകർ എന്നിവരാണ് പദ്ധതിയുടെ ഗുണഭോക്താക്കൾ. വികസനത്തിനാവശ്യമായ 90% തുക ഷെഡ്യൂൾഡ് ബാങ്കുകളിലെ വായ്പകൾ വഴി ലഭ്യമാക്കും.ബാക്കിയുള്ള 10% തുക ഗുണഭോക്താക്കൾ തന്നെ നിക്ഷേപിക്കേണ്ടതാണ്.
"ആസ്പിരേഷണൽ ജില്ല" കളിലെ അർഹതയുള്ള ഗുണഭോക്താക്കൾക്ക് 4% ഉം, മറ്റുജില്ലകളിലെ ഗുണഭോക്താക്കൾക്ക് 3% ഉം പലിശയിളവ് ഭാരതസർക്കാർ ലഭ്യമാക്കും. വായ്പകൾക്ക് രണ്ടുവർഷത്തെ മൊറട്ടോറിയം കാലാവധി ഉണ്ടയിരിക്കും. അതിനുശേഷം, ആറുവര്ഷം കൊണ്ട് വായ്പകൾ തിരിച്ചടച്ചാൽ മതിയാകും.
നബാർഡിന്റെ നിയന്ത്രണത്തിൽ 750 കോടിയുടെ ഒരു വായ്പ ഉറപ്പ് നിധിയ്ക്കും  കേന്ദ്ര ഗവണ്മെന്റ് രൂപം നൽകും. നൽകിയ വായ്പയുടെ 25 ശതമാനത്തിനു വരെ ഇതിലൂടെ ഉറപ്പ് നൽകും.
2) ഉത്തർപ്രദേശിലെ കുഷിനഗർ വിമാനത്താവളത്തെ അന്താരാഷ്ട്രവിമാനത്താവളമായി പ്രഖ്യാപിച്ചു
രാജ്യത്തെ പ്രധാന ബുദ്ധമത തീർത്ഥാടന കേന്ദ്രങ്ങളിലൊന്നാണ് ഉത്തർപ്രദേശിലെ കുഷിനഗർ. ഇത് പരിഗണിച്ചുകൊണ്ട് കുഷിനഗർ വിമാനത്താവളത്തെ അന്താരാഷ്ട്രവിമാനത്താവളമായി പ്രഖ്യാപിക്കണമെന്ന നിർദേശത്തിനു ഇന്നുചേർന്ന കേന്ദ്രമന്ത്രിസഭായോഗം അംഗീകാരം നൽകി. ഇവിടേക്കുള്ള ഗതാഗതസംവിധാനങ്ങൾ മെച്ചപ്പെടാനും, കുറഞ്ഞനിരക്കിൽ കൂടുതൽ സൗകര്യങ്ങൾ ലഭ്യമാക്കാനും, ഈ നീക്കം ഗുണം ചെയ്യും. ഇതിലൂടെ കുഷിനഗർ സന്ദർശിക്കുന്ന ആഭ്യന്തര-വിദേശ വിനോദസഞ്ചാരികളുടെ എണ്ണത്തിൽ ഗണ്യമായ വർദ്ധനയുണ്ടാകും. മേഖലയുടെ സാമ്പത്തികപുരോഗതിയ്ക്കും ഇത് സഹായകമാകും.
3. മ്യാൻമറിലെ A-1 , A-3 ബ്ലോക്കുകളിലെ വികസനം ലക്ഷ്യമിട്ട് ONGC വിദേശ് ലിമിറ്റഡ് നടത്തുന്ന അധികനിക്ഷേപത്തിനു കാബിനറ്റ് അംഗീകാരം മ്യാന്മറിലെ ഷ്വേ എണ്ണ-പ്രകൃതിവാതക പദ്ധതിയുടെ ഭാഗമായ A-1, A-3 ബ്ലോക്കുകളിലെ കൂടുതൽ വികസനം ലക്ഷ്യമിട്ട് ONGC വിദേശ് ലിമിറ്റഡ് നടത്തുന്ന US$ 121.27 മില്യണിന്റെ  അധികനിക്ഷേപത്തിനു കാബിനറ്റ് അംഗീകാരം.
2002 മുതൽ തന്നെ മ്യാന്മറിലെ ഷ്വേ പദ്ധതിയുമായി ബന്ധപ്പെട്ട പ്രവർത്തനങ്ങൾ ONGC വിദേശ് ലിമിറ്റഡ്  നടപ്പാക്കിവരികെയാണ്. ദക്ഷിണകൊറിയ-മ്യാന്മാർ-ഇന്ത്യ എന്നീ രാജ്യങ്ങളിലെ കമ്പനികളുടെ കൂട്ടായ്മയാണ് പദ്ധതിക്ക് നേതൃത്വം നൽകുന്നത്. ഇന്ത്യൻ പൊതുമേഖലാ സ്ഥാപനമായ GAIL ഉം പദ്ധതിയിൽ നിക്ഷേപം നടത്തിയിട്ടുണ്ട്.
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
പേഴ്സണൽ അഡ്മിനിസ്ട്രേഷനും ഭരണ പരിഷ്കാരങ്ങളും പുതുക്കുന്നതിന് ഇന്ത്യയും ഗാംബിയ റിപ്പബ്ലിക്കും തമ്മിൽ ഒപ്പുവച്ച ധാരണാപത്രം മന്ത്രിസഭ അംഗീകരിച്ചു
പേഴ്സണൽ അഡ്മിനിസ്ട്രേഷനും ഭരണ പരിഷ്കാരങ്ങളും നവീകരിക്കുന്നതിന് , ഭരണ പരിഷ്കരണവും പൊതുപരാതികളും വകുപ്പ്, പേഴ്സണൽ, പബ്ലിക് പരാതികൾ, പെൻഷനുകൾ, മന്ത്രാലയം, റിപ്പബ്ലിക് ഓഫ് ഗാംബിയയുടെ പ്രസിഡന്റിന്റെ ഓഫീസിന് കീഴിലുള്ള പബ്ലിക് സർവീസ് കമ്മീഷൻ എന്നിവ തമ്മിലുള്ള ധാരണാപത്രം ഒപ്പിടാൻ അംഗീകാരം നൽകി.
ഇരു രാജ്യങ്ങളിലെയും പേഴ്സണൽ അഡ്മിനിസ്ട്രേഷൻ രംഗത്തെ പ്രവർത്തനങ്ങൾ മനസിലാക്കുന്നതിനും മികച്ച സമ്പ്രദായങ്ങളും പ്രക്രിയകളും ആവർത്തിക്കുന്നതിലൂടെയും പൊരുത്തപ്പെടുത്തുന്നതിലൂടെയും നവീകരിക്കുന്നതിലൂടെയും ഭരണസംവിധാനം മെച്ചപ്പെടുത്തുന്നതിനും ധാരണാപത്രം സഹായിക്കും.
സാമ്പത്തിക പ്രത്യാഘാതങ്ങൾ:
ഈ ധാരണാപത്രം നടപ്പാക്കുന്നതുമായി ബന്ധപ്പെട്ട ചെലവുകൾക്ക് ഓരോ രാജ്യവും ഉത്തരവാദികളായിരിക്കും. ധാരണാപത്രത്തിന് കീഴിൽ ഏറ്റെടുക്കാവുന്ന പ്രവർത്തനങ്ങളെ ആശ്രയിച്ചിരിക്കും യഥാർത്ഥ ചെലവ്.
വിശദാംശങ്ങൾ:
ഈ ധാരണാപത്രത്തിന് കീഴിലുള്ള സഹകരണ മേഖലകളിൽ താഴെ കൊടുത്തിട്ടുള്ളവ ഉൾപ്പെടും, പക്ഷേ അവയിൽ മാത്രമായി പരിമിതപ്പെടുകയുമില്ല :
a) ഗവൺമെന്റിൽ പ്രവർത്തന മാനേജ്മെന്റ് സംവിധാനം മെച്ചപ്പെടുത്തൽ.
b) കോൺട്രിബ്യൂട്ടറി പെൻഷൻ പദ്ധതി നടപ്പിലാക്കൽ
സി) ഗവണ്മെന്റിലെ ഇ-റിക്രൂട്ട്മെന്റ്
പേഴ്സണൽ അഡ്മിനിസ്ട്രേഷൻ, ഗവേണൻസ് റിഫോംസ് എന്നിവയിൽ ഇരു രാജ്യങ്ങളും തമ്മിലുള്ള ഉഭയകക്ഷി സഹകരണം ശക്തിപ്പെടുത്തുകയും പ്രോത്സാഹിപ്പിക്കുകയും ചെയ്യുക എന്നതാണ് ധാരണാപത്രത്തിന്റെ പ്രധാന ലക്ഷ്യം, കാരണം ഇത് ഇന്ത്യൻ ഗവണ്മെന്റ് ഏജൻസികളും ഗാംബിയ റിപ്പബ്ലിക്കിന്റെ ഏജൻസികളും തമ്മിലുള്ള സംഭാഷണത്തിന് സഹായിക്കും. ഗവൺമെന്റിലെ പ്രവർത്തന മാനേജ്മെന്റ് സംവിധാനം മെച്ചപ്പെടുത്തൽ, കോൺട്രിബ്യൂട്ടറി പെൻഷൻ പദ്ധതി നടപ്പിലാക്കൽ, ഗവണ്മെന്റിലെ ഇ-റിക്രൂട്ട്മെന്റ് തുടങ്ങിയ മേഖലകളിൽ സഹകരണം പ്രോത്സാഹിപ്പിക്കുന്നതിന് ഇന്ത്യയുമായി ഇടപഴകാൻ ഗാംബിയ താൽപ്പര്യപ്പെടുന്നു.
പേഴ്സണൽ അഡ്മിനിസ്ട്രേഷനും ഗവേണൻസ് പരിഷ്കാരങ്ങളും പുതുക്കുന്നതിൽ ഗാംബിയ റിപ്പബ്ലിക്കുമായുള്ള ധാരണാപത്രം ഇരുരാജ്യങ്ങളും തമ്മിലുള്ള സഹകരണത്തിന് നിയമപരമായ ഒരു ചട്ടക്കൂട് നൽകും, അതുവഴി പേഴ്സണൽ മേഖലയിലെ ഭരണപരമായ അനുഭവങ്ങൾ പഠിക്കുക, പങ്കിടുക, കൈമാറുക എന്നിവയിലൂടെ നിലവിലുള്ള ഭരണസംവിധാനത്തെ മെച്ചപ്പെടു ത്തുക. അഡ്മിനിസ്ട്രേഷനും ഗവേണൻസും പരിഷ്കരിക്കുകയും കൂടുതൽ പ്രതികരണശേഷി, ഉത്തരവാദിത്തം, സുതാര്യത എന്നിവ വർദ്ധിപ്പിക്കുകയും ചെയ്യും.
പശ്ചാത്തലം:
രാജ്യത്തുടനീളമുള്ള ഗവണ്മെന്റ് സേവനങ്ങൾ വിതരണം ചെയ്യുന്നതിൽ വലിയ പരിവര്ത്തനം വരുത്തുകയെന്ന ലക്ഷ്യം ഇന്ത്യാ ഗവൺമെന്റ് ഏറ്റെടുത്തിട്ടുണ്ട്, കൂടാതെ പേഴ്സണൽ അഡ്മിനിസ്ട്രേഷൻ, ഗവേണൻസ് പരിഷ്കാരങ്ങൾ എന്നിവ നവീകരിക്കു ന്നതിനുള്ള ഗവൺമെന്റിന്റെ കൂടുതൽ ശ്രമങ്ങളും ലക്ഷ്യമിടുന്നു, ഇത് ഏറ്റവും കുറഞ്ഞ ഗവൺമെന്റുമായി പരമാവധി ഭരണമെന്ന ഗവൺമെന്റിന്റെ ലക്ഷ്യത്തിന്റെ പശ്ചാത്തലത്തിൽ പ്രസക്തമാണ്.
പ്രത്യേക സേവനങ്ങളും ഫീച്ചറുകളും
കേന്ദ്ര കിഴങ്ങുവിള ഗവേഷണ സ്ഥാപനത്തിൽ ദ്വിദിന ദേശീയ സിമ്പോസിയം ഉദ്ഘാടനം ചെയ്തു
തിരുവനന്തപുരത്തെ ഐസിഎആർ-കേന്ദ്ര കിഴങ്ങുവിള ഗവേഷണ സ്ഥാപനം  ഇന്ത്യൻ ഫൈറ്റോപത്തോളജിക്കൽ സൊസൈറ്റി  എന്നിവയുമായി ചേർന്ന് 'സസ്യ ആരോഗ്യ പരിപാലനം: നിലവിലെ പ്രവണതകളും ഏറ്റവും പുതിയ ലഘൂകരണ തന്ത്രങ്ങളും' എന്ന ദേശീയ സിമ്പോസിയം കേരള സർവ്വകലാശാല വൈസ് ചാൻസലർ ഡോ. മോഹനൻ കുന്നുമ്മൽ ഉദ്ഘാടനം ചെയ്തു. സസ്യങ്ങളെയും പരിസ്ഥിതിയെയും സംരക്ഷിച്ചാൽ മാത്രമേ മനുഷ്യരാശിയുടെ അതിജീവനം സാധ്യമാകൂ എന്ന് അദ്ദേഹം ഉദ്ഘാടനപ്രസംഗത്തിൽ പറഞ്ഞു .കൃഷിയുടെ ലക്ഷ്യങ്ങൾ കൈവരിക്കുന്നതിന് കാലാവസ്ഥാ വ്യതിയാനം തടസ്സമാകുന്ന ഘടകമാണെന്നും സസ്യങ്ങളുടെ ആരോഗ്യം മനുഷ്യന്റെ ആരോഗ്യം, മൃഗങ്ങളുടെ ആരോഗ്യം, മണ്ണിന്റെ ആരോഗ്യം എന്നിവയുമായി ബന്ധപ്പെട്ടിരിക്കുന്നുവെന്ന് സിടിസിആർഐ ഡയറക്ടർ ഡോ ജി ബൈജു അധ്യക്ഷ പ്രസംഗത്തിൽ പറഞ്ഞു.
രാജ്യത്തിന്റെ വിവിധ ഭാഗങ്ങളിൽ നിന്നും പങ്കെടുക്കുന്ന ഏകദേശം 150 പ്രതിനിധികൾ, രാജ്യത്തെ സസ്യ ആരോഗ്യ പരിപാലന മേഖലയിലെ പ്രാധാന്യവും താൽപ്പര്യവും പ്രതിഫലിപ്പിക്കുന്നു. ഗവേഷകർക്കും വിദഗ്ധർക്കും പങ്കാളികൾക്കും ഇന്ത്യയിലെ വിളകളുടെ ആരോഗ്യവും ഉൽപ്പാദനക്ഷമതയും ഉറപ്പാക്കുന്നതിനുള്ള നൂതന തന്ത്രങ്ങളിൽ സഹകരിക്കാനും ആശയങ്ങൾ കൈമാറാനും ഈ പരിപാടി ഒരു വേദി നൽകും. സെമിനാറിന്റെ വിവിധ സെഷനുകളിൽ സസ്യ ആരോഗ്യ പരിപാലനത്തിൽ ഗുണം ചെയ്യുന്ന സൂക്ഷ്മാണുക്കളുടെ പങ്ക്, സസ്യ ആരോഗ്യ പരിപാലനത്തിലെ രോഗനിർണയം, സസ്യ ആരോഗ്യ പരിപാലനത്തിലെ നൂതന സമീപനങ്ങൾ, കാലാവസ്ഥയെ പ്രതിരോധിക്കുന്ന കൃഷിയും പ്രവചനവും, സസ്യ രോഗശാസ്ത്രത്തിലെ ഉയർന്നുവരുന്ന മേഖലകൾ എന്നിവ ഉൾപ്പെടുന്നു.
ഇന്ത്യൻ ഫൈറ്റോപത്തോളജിക്കൽ സൊസൈറ്റി  പ്രസിഡന്റും വിള സംരക്ഷണ വിഭാഗം മേധാവിയുമായ ഡോ. ടി. മകേഷ്കുമാർ സ്വാഗതവും ഇന്ത്യൻ ഫൈറ്റോപത്തോളജിക്കൽ സൊസൈറ്റി  കൗൺസിലറും ഡിവിഷനിലെ പ്രിൻസിപ്പൽ സയന്റിസ്റ്റുമായ ഡോ.എസ്.എസ്. വീണ നന്ദി രേഖപ്പെടുത്തുകയും ചെയ്തു. ചടങ്ങിൽ ഇന്ത്യൻ ഫൈറ്റോപത്തോളജിക്കൽ സൊസൈറ്റി പ്രസിഡന്റ് ഡോ. കാജൽ കുമാർ ബിശ്വാസ്, ന്യൂഡൽഹിയിലെ ഇന്റർനാഷണൽ റിലേഷൻസ് അഡീഷണൽ ഡയറക്ടർ ജനറൽ ഡോ. ബികാഷ് മണ്ഡല്, പശ്ചിമ ബംഗാളിലെ യു.ബി.കെ.വി. മുൻ വൈസ് ചാൻസലർ ഡോ. എസ്. കെ. ചക്രബർത്തി, തിരുവനന്തപുരം സർക്കിളിലെ കനറാ ബാങ്ക് ജനറൽ മാനേജർ എസ്.പ്രേംകുമാർ തുടങ്ങിയവർ സസ്യ ആരോഗ്യ പരിപാലനവും ഇന്ത്യയിലെ കൃഷിയിൽ അതിന്റെ സ്വാധീനവുമായി ബന്ധപ്പെട്ട ഉൾക്കാഴ്ചകളും അനുഭവങ്ങളും പങ്കുവെച്ചു.
--NS--
(Visitor Counter : 65
ഷിപ്പിങ് മന്ത്രാലയം
ശ്രീ മൻസൂഖ് മാണ്ഡവ്യ സീപ്ലെയിൻ പദ്ധതികൾ അവലോകനം ചെയ്തു
(ന്യൂഡൽഹി , ജൂൺ 23, 2020
ഇന്ത്യയിലെ ജലാശയങ്ങളിലൂടെയുള്ള സീപ്ലെയിൻ പദ്ധതികൾ കേന്ദ്ര ഷിപ്പിങ്ങ് സഹമന്ത്രി ശ്രീ മൻസൂഖ് മാണ്ഡവ്യ അവലോകനം ചെയ്തു. മന്ത്രാലയത്തിലെ ഉദ്യോഗസ്ഥർ പങ്കെടുത്ത, ഇന്ത്യൻ മാരിടൈം മേഖലയിൽ മാറ്റമുണ്ടാക്കാനുതകുന്ന അതിനൂതനവും സവിശേഷവുമായ പദ്ധതികൾ ചർച്ച ചെയ്യാനുള്ള പ്ലാറ്റഫോം ആയ ചായ് പേ ചർച്ച യോഗത്തിലാണ് അവലോകനം നടന്നത് .
സീപ്ലെയിൻ പദ്ധതികളിലൂടെ രാജ്യത്തെ കഠിനമേറിയതും വിദൂരവുമായ പ്രദേശങ്ങളിലേക്കും മലയോര പ്രദേശങ്ങളിലേക്കും വേഗത്തിലും തടസ്സരഹിതവുമായ യാത്രാ ഉറപ്പാക്കാനാകും . ഉഡാൻ പദ്ധതിക്ക് കീഴിൽ പ്രാദേശിക ഗതാഗത പാതകളിൽ 16 സീപ്ലെയിൻ റൂട്ടുകൾ ഇതുവരെ കണ്ടെത്തിയിട്ടുണ്ട്. ഈ 16 യാത്ര മാര്ഗങ്ങളിൽ സബർമതി, സർദാർ സരോവർ - സ്റ്റാച്യു ഓഫ് യൂണിറ്റി റൂട്ട് എന്നിവ ഉൾപ്പെടുത്തിയിട്ടുണ്ട്, ഈ പാതകളുടെ ജല സർവേകളും പൂർത്തിയായി.
വിശദചർച്ചകൾക്ക് ശേഷം, 2020 ഒക്ടോബറോടെ സബർമതി, സ്റ്റാച്യു ഓഫ് യൂണിറ്റി റൂട്ടിൽ സീപ്ലെയിൻ പദ്ധതി പ്രവർത്തനം ആരംഭിക്കാൻ സാഗർമാല ഡെവലപ്മെന്റ് കമ്പനി ലിമിറ്റഡിനും  ഉൾനാടൻ ജലഗതാഗത അതോറിറ്റിക്കും  മന്ത്രി നിർദ്ദേശം നൽകിയിട്ടുണ്ട്